ΑΘΗΝΑ 17-4-2013

ΑΡ.ΠΡΩΤ.: 1507

**ΔΕΛΤΙΟ ΤΥΠΟΥ**

**Με μαζική συμμετοχή των Υγειονομικών πραγματοποιήθηκε σήμερα Τετάρτη 17 Απριλίου η 6ωρη Στάση Εργασίας που κήρυξε η ΠΟΕΔΗΝ.**

**Στις Συγκντρώσεις για την Αττική έξω από το Υπουργείο Υγείας συμμετείχαν πάνω από 2.000 Υγειονομικοί και στη Περιφέρεια πάνω από 3.000 έξω από τα Γραφεία των Υγειονομικών Περιφερειών.** Μετά τις ομιλίες ακολούθησε πορεία προς την Πλατεία Κλαυθμώνος όπου ήταν συγκεντρωμένοι Δημόσιοι Υπάλληλοι με κάλεσμα της ΑΔΕΔΥ. Όλοι μαζί συνέχισαν την πορεία προς το Υπουργείο Διοικητικής Μεταρρύθμισης για παράσταση διαμαρτυρίας.

Ακολούθησε συνάντηση του προεδρείου της ΑΔΕΔΥ με τον Υπουργό Διοικητικής Μεταρρύθμισης και Ηλεκτρονικής Διακυβέρνησης κο Α. Μανιτάκη. Οι διαβεβαιώσεις του Υπουργού είναι χωρίς αντίκρισμα αφού η κυβέρνηση τηρεί απαρέγκλιτα το Δανειακό Πρόγραμμα που προβλέπει μαζικές απολύσεις.

**Στις συγκεντρώσεις και την πορεία δυναμικά διαδήλωσαν για την ΑΝΑΤΡΟΠΗ των ΒΑΡΒΑΡΩΝ ΜΝΗΜΟΝΙΑΚΩΝ ΠΟΛΙΤΙΚΩΝ που στοχοποιούν το Κοινωνικό Κράτος και οδηγούν Δημοσίους Υπαλλήλους σε ΔΙΑΘΕΣΙΜΟΤΗΤΑ – ΑΠΟΛΥΣΕΙΣ.**

**ΑΓΩΝΙΖΟΜΑΣΤΕ για την Έκδοση Οργανογραμμάτων** που θα καλύπτουν τις ανεπτυγμένες λειτουργίες των Νοσοκομείων και θα δίνουν προοπτική ανάπτυξης του ΕΣΥ.

**ΑΓΩΝΙΖΟΜΑΣΤΕ για την οργανική κάλυψη** του υπηρετούντος προσωπικού και την πρόσληψη Μόνιμου Προσωπικού.

**ΑΓΩΝΙΖΟΜΑΣΤΕ για την καταβολή των δεδουλευμένων,** νυχτερινών, αργιών.

**ΑΓΩΝΙΖΟΜΑΣΤ**Ε μαζί με τους φορείς και χρήστες υπηρεσιών **για την διασφάλιση του Δημόσιου και Κοινωνικού Χαρακτήρα της Υγείας.**

**ΑΓΩΝΙΖΟΜΑΣΤΕ για την Δημόσια Δωρεάν Πρωτοβάθμια Ιατροφαρμακευτική Περίθαλψη** των πολιτών.

**ΑΓΩΝΙΖΟΜΑΣΤΕ για την επαρκή χρηματοδότηση** των Νοσοκομείων και το ΕΟΠΥΥ.

**ΑΓΩΝΙΖΟΜΑΣΤΕ να μην κλείσει** ούτε ένα Νοσοκομείο, ούτε μία οργανική κλίνη, ούτε μία οργανική θέση προσωπικού.

**ΟΛΟΙ ΜΑΖΙ ΜΠΟΡΟΥΜΕ ΝΑ ΠΡΟΣΤΑΤΕΨΟΥΜΕ ΚΑΙ ΝΑ ΑΝΑΠΤΥΞΟΥΜΕ ΤΟ Ε.Σ.Υ.**

**Δεν θα επιτρέψουμε την κατασυκοφάντηση των Δημοσίων Υπαλλήλων, τις αξιολογήσεις «ΜΑΙΜΟΥ»** που θα χρησιμοποιηθούν από την κυβέρνηση ως εφαλτήριο ΑΠΟΛΥΣΕΩΝ ΔΗΜΟΣΙΩΝ ΥΠΑΛΛΗΛΩΝ.

**Συνεχίζουμε με δυναμισμό τις κινητοποιήσεις**.

ΓΡΑΦΕΙΟ ΤΥΠΟΥ ΠΟΕΔΗΝ